20.10.2022.
LV
Eiropas Savienības Oficiālais Vēstnesis
L 272 I/1
II (Neleģislatīvi akti)
REGULAS PADOMES ĪSTENOŠANAS REGULA (ES) 2022/1985 (2022. gada 20. oktobris), ar kuru īsteno Regulu (ES) Nr. 269/2014 par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība
EIROPAS SAVIENĪBAS PADOME,
ņemot vērā Līgumu par Eiropas Savienības darbību, ņemot vērā Padomes Regulu (ES) Nr. 269/2014 (2014. gada 17. marts) par ierobežojošiem pasākumiem attiecībā uz darbībām, ar ko tiek grauta vai apdraudēta Ukrainas teritoriālā integritāte, suverenitāte un neatkarība (1), un jo īpaši tās 14. panta 1. punktu, ņemot vērā Savienības Augstā pārstāvja ārlietās un drošības politikas jautājumos priekšlikumu, tā kā: (1)
Padome 2014. gada 17. martā pieņēma Regulu (ES) Nr. 269/2014.
(2)
Savienība joprojām nelokāmi atbalsta Ukrainas suverenitāti un teritoriālo integritāti.
(3)
Irānas režīms sniedz militāru atbalstu neprovocētajam un nepamatotajam Krievijas agresijas karam pret Ukrainu.
Ņemot vērā situācijas nopietnību, Padome uzskata, ka Regulas (ES) Nr. 269/2014 I pielikumā izklāstītajam to fizisku un juridisku personu, vienību un struktūru sarakstam, kurām piemēro ierobežojošos pasākumus, būtu jāpievieno trīs fiziskas personas un viena vienība, kuras ir iesaistītas bezpilota lidaparātu izstrādē un piegādē Krievijai.
(4)
Tādēļ attiecīgi būtu jāgroza Regulas (ES) Nr. 269/2014 I pielikums,
IR PIEŅĒMUSI ŠO REGULU.
1. pants Regulas (ES) Nr. 269/2014 I pielikumu groza saskaņā ar šīs regulas pielikumu.
2. pants Šī regula stājas spēkā dienā, kad to publicē Eiropas Savienības Oficiālajā Vēstnesī.
(1) OV L 78, 17.3.2014., 6. lpp.